September 2019

September 2019, kroonika.

2019. aasta september algas pühapäeval ja lõppes 30 ööpäeva hiljem esmaspäeval.

1. september

 Bahamale jõudis viienda kategooria orkaaniks paisunud troopiline tsüklon Dorian. Tuulte kiirus ulatus kohati kuni 297 km/h, kohati tõusis veetase 5,5–7 meetrit. Kaks päeva saari laastanud tormis hävines umbes 13 000 kodu, kadunuks jäi 1300 inimest. Kinnitust leidis 50 inimese hukkumine.Category 5 Hurricane Dorian slams into Bahamas as US states order evacuations France24, 1.09.2019.Bahama saartel on siiani kadunud 1300 inimest ERR Uudised, 12.09.2019.
 Colombias Cauca departemangus toimunud rünnakus soomustatud sõiduautole hukkus kuus inimest, teiste seas Suáreze linnapeaks kandideerinud Karina García. Colombia võimud süüdistasid rünnakus vasakpoolseid mässulisi.Two Colombian politicians, four others killed France24, 03.09.2019.
 Liibanoni šiiitlik äärmusliikumine Ḩizb Allāh tulistas Iisraeli territooriumile mitmeid tankitõrjemürske. Iisrael vastas sellele omapoolse rünnakuga.Hezbollah launch anti-tank missiles toward Israel, Tel Aviv fires back France24, 1.09.2019.
 Poolas Wieluńi linnas Teise maailmasõja alguse 80. aastapäeva mälestusüritustel osalenud Saksamaa liidupresident Frank-Walter Steinmeier esines Saksamaa nimel ametliku vabandusega Poola ründamise ja sellega Teise maailmasõja vallandamise eest.Germany asks Poland's forgiveness 80 years after WWII invasion France24, 1.09.2019.
 Saksamaal Brandenburgis toimusid liidumaa parlamendi valimised. Valimised võitis Saksamaa Sotsiaaldemokraatlik Partei (26,2% häältest, 26 kohta 88-liikmelises parlamendis), teisele kohale tuli populistlik immigratsioonivastane erakond Alternatiiv Saksamaale (23,5% häältest, 23 kohta parlamendis). Valimisaktiivsus oli 61,3%.September 2019 Rulers.org (vaadatud 2.09.2019).
 Saksamaal Saksimaal toimusid liidumaa parlamendi valimised. Valimised võitis Saksamaa Kristlik-Demokraatlik Liit (32,1% häältest, 46 kohta 118-liikmelises parlamendis), teisele kohale tuli populistlik immigratsioonivastane erakond Alternatiiv Saksamaale (27,5% häältest, 37 kohta parlamendis). Valimisaktiivsus oli 66,6%.
 Eestis Kohtla-Järvel alustas oma esimest õppeaastat uus kool, riikliku alluvusega Kohtla-Järve Gümnaasium. Uue kooli ametlikul avamisel osalesid ka peaminister Jüri Ratas ning haridus- ja teadusminister Mailis Reps.Kohtla-Järvel avas uksed uus gümnaasium ERR Uudised, 01.09.2019.

2. september

 Ameerika Ühendriikides California osariigi lõunaosas Santa Cruzi saare juures puhkes varahommikul tulekahju laeval Conception, kus viibis põlengu ajal 39 inimest. Põlengu tagajärjel laev uppus, hukkus 25 inimest.California scuba boat fire death toll rises to 25: report Reuters, 02.09.2019.
 Burkina Faso pealinnas Ouagadougous mõistis sõjaväetribunal 20 aastaks vangi presidendi julgeolekuüksuste endise ülema Gilbert Diendéré ja 10 aastaks vangi endise välisministri Djibril Bassole'i, kes olid juhtinud 2015. aasta riigipöördekatse ettevalmistamist.Burkina Faso coup leaders given lengthy jail sentences Reuters, 02.09.2019.
 Gruusias teatas tagasiastumisest peaminister Mamuka Bahtadze.
 Guatemala politsei vahistas endise presidendikandidaadi Sandra Torrese, keda süüdistatakse valimiskampaania rahastamisreeglite rikkumises.Guatemala arrests former presidential candidate on eve of U.N. graft team exit Reuters, 02.09.2019.
 Eesti president Kersti Kaljulaid alustas koos teda saatva äridelegatsiooniga kahepäevast riigivisiiti Sloveenias. Visiidi esimesel päeval kohtus president oma Sloveenia kolleegi Borut Pahori ja Sloveenia parlamendi esimehe Dejan Židaniga. Visiidi teisel päeval kohtus president Sloveenia peaministri Marjan Šareciga.President sõitis riigivisiidile Sloveeniasse ERR Uudised, 02.09.2019.
 Eestis avalikustati, et septembrist rahvusliku lennufirma Nordica juhatuse esimehena tööd alustama pidanud Gunnar Kobin loobus juba augusti alguses sellest ametikohast. Lennufirma uue juhina kuulutati välja Erki Urva, kes alustas tööd sellel ametikohal 3. septembril.Kobin loobus Nordica juhi kohast, uus juht olemas ERR Uudised, 02.09.2019.

3. september

 Afganistani pealinna Kabuli ühes elamurajoonis toimus võimas pommiplahvatus, hukkus vähemalt 16 ja vigastada sai veel 119 inimest. Pomm oli paigutatud traktorisse, mis oli jäetud abi- ja muude rahvusvaheliste organisatsioonide kompleksi Green Village juurde. Vastutuse rünnaku eest võttis äärmuslik islamiliikumine Ţālebān.Kabul blast toll rises as US tries to finalise Taliban deal France24, 03.09.2019.
 Gruusia valitsev erakond esitas peaministrikandidaadiks senise siseministri ja asepeaministri Giorgi Gahharia, kes tegi samal päeval teatavaks ka oma kavandatava valitsuskabineti koosseisu.
 Haiti esindajatekoda kiitis ühehäälselt 76 poolthäälega heaks peaministrikandidaadi Fritz William Micheli valitsuse koosseisu.
 Iraani president Ḩasan Rūḩānī teatas, et Iraan ei ole kunagi valmis astuma kahepoolsetesse läbirääkimistesse Ameerika Ühendriikidega, kuid on valmis osalema mitmepoolsetes läbirääkimistes juhul, kui Ameerika Ühendriigid tühistavad kõik Iraani suhtes kehtestatud majandussanktsioonid.Iran's Rouhani rules out bilateral talks with U.S. Reuters, 03.09.2019.
 Sudaani peaminister Abdalla Hamdok tegi teatavaks oma valitsuse koosseisu.
 Suurbritannia parlament kiitis hilisõhtul häältega 328:301 heaks opositsiooni algatatud eelnõu, millega tõkestati Boris Johnsoni valitsuse kava Suurbritannia lahkumiseks Euroopa Liidust (Brexit) ilma kahepoolse kokkuleppeta. Opositsiooniga koos hääletas 21 liiget valitsevast Konservatiivsest Parteist. Konservatiivse Partei esindaja Phillip Lee lahkus hääletuse eel koduerakonnast ja ühines opositsiooniliste Liberaaldemokraatidega; sellega kaotas valitsuskoalitsioon parlamendis enamuse. Hääletustulemuste selgumise järel lubas Johnson korraldada uued erakorralised parlamendivalimised.Opponents of 'no-deal' Brexit defeat PM Johnson, who promises an election Reuters, 03.09.2019.Briti parlament toetas esimest sammu leppeta Brexiti takistamisel ERR Uudised, 04.09.2019.
 Ukraina Ülemraada kiitis heaks seaduseelnõu, millega tühistati Ülemraada liikmete kohtulik puutumatus. Tegemist oli president Volodõmõr Zelenskõi ühe valimislubadusega, mis nägi korruptsioonivastase võitluse tõhustamiseks ette võimaluse anda kohtu alla ka parlamendi liikmeid.Ukraina parlament tühistas saadikupuutumatuse ERR Uudised, 03.09.2019.
 Eestis Laulasmaal Arvo Pärdi Keskuses toimus Põhja- ja Baltimaade parlamentide esimeeste kohtumine.Põlluaas Põhja- ja Baltimaade kolleegidele: meie piirkondlik julgeolek on jagamatu Riigikogu, 03.09.2019.
 Eesti Energia teatas, et koondab oma kontserni kuuluvates ettevõtetes seoses põlevkivist energia tootmise vähendamisega kokku 324 töötajat. Sellega osutus koondatute arv märksa väiksemaks majandus- ja kommunikatsiooniministeeriumi esialgsetest prognoosidest.Eesti Energia koondab 324 töötajat ERR Uudised, 03.09.2019.

4. september

 Ameerika Ühendriikide kaitseministeerium teatas, et sulgeb 127 programmi, leidmaks rahalisi vahendeid president Donald Trumpi valimislubaduse, Ameerika Ühendriikide–Mehhiko piirile püstitatava piiritara rajamiseks. Kokku peab kaitseministeerium oma eelarvest piiritara rajamiseks leidma 3,6 miljardit USA dollarit, muuhulgas loobutakse mitmetest kaitsetaristu uuendamise projektidest ja vähendatakse sõjaväelaste laste hariduseks mõeldud vahendeid.Pentagon pulls funds for military schools, daycare to pay for Trump's border wall Reuters, 04.09.2019.
 Hiinas teatas Hongkongi erihalduspiirkonna juht Carrie Lam pärast kuid kestnud meeleavaldusi, et võtab lõpuks ka ametlikult tagasi seaduseelnõu, mis oleks võimaldanud Hiina võimude poolt kahtlustatavaid isikuid, sealhulgas ka poliitilisi dissidente Hiina õiguskaitseorganitele välja anda. Lam oli juba varem teatanud, et seaduseelnõu menetlemisest loobutakse, kuid ametlikult ei olnud ta eelnõu tagasi võtnud.Hong Kong’s Carrie Lam withdraws controversial extradition bill France24, 04.09.2019.
 Itaalia peaministrikandidaat Giuseppe Conte tegi teatavaks oma uue valitsuse koosseisu, kuhu kuuluvad Viie Tähe Liikumine ja Demokraatlik Partei. Välisministriks sai Viie Tähe Liikumise esimees Luigi Di Maio, kaitseministriks Lorenzo Guerini, siseministriks Luciana Lamorgese ja majandusministriks Roberto Gualtieri. Valitsus astus ametisse järgmisel päeval, 5. septembril.
 Paavst Franciscus alustas kolmepäevast visiiti Mosambiigis. Viimati külastas seda riiki paavstidest 1988. aastal Johannes Paulus II.Pope Francis visits Mozambique, seeks to strengthen peace accord France24, 05.09.2019.
 Prantsusmaal teatas valitseva erakonna Republique En Marche liige, matemaatik Cédric Villani, et kavatseb kandideerida Pariisi linnapeaks. Villani otsus kujutas endast väljakutset oma erakonnale ja selle esimehele, president Emmanuel Macronile, kes olid linnapeakandidaadiks valinud juba Macroni lähedase liitlase Benjamin Griveaux.Maths genius Villani defies Macron to enter Paris mayoral race France24, 05.09.2019.
 Suurbritannia parlamendi alamkoda hääletas peaminister Boris Johnsoni ettepaneku üle korraldada erakorralised parlamendivalimised ja lükkas selle tagasi. Valimiste korraldamiseks oleks vajalik olnud 434 liikme toetus, ettepaneku poolt hääletas vaid 298 liiget. Ühtlasi võttis parlamendi alamkoda vastu seaduseelnõu, mis lükkaks Suurbritannia Euroopa Liidust lahkumise tähtaega edasi kolme kuu võrra kuni 31. jaanuarini 2020. See eelnõu peab jõustumiseks saama ka parlamendi ülemkoja heakskiidu.Parlament tõrjus Johnsoni ettepaneku valimised korraldada ERR Uudised, 04.09.2019.

5. september

 Afganistani pealinnas Kabulis toimunud enesetapurünnakus hukkus vähemalt 10 ja sai vigastada umbes 40 inimest. Hukkunute seas olid ka üks Ameerika Ühendriikide ja üks Rumeenia sõdur. Rünnaku eest võttis vastutuse äärmuslik islamiliikumine Ţālebān.US, Romanian soldiers among victims of Taliban suicide attack France24, 05.09.2019.
 Suurbritannias astus parlamendiliikme ning ülikoolide ja teaduse ministri ametikohalt tagasi peaminister Boris Johnsoni vend Jo Johnson.Jo Johnson quits as MP, minister in another blow to brother, Boris France24, 5.09.2019.
 Eesti president Kersti Kaljulaid kutsus tagasi Eesti suursaadiku Uus-Meremaal Andres Unga ja nimetas tema asemele Kersti Eesmaa.K. Eesmaa nimetamine ja A. Unga tagasikutsumine Vabariigi Presidendi Kantselei, 05.09.2019.

6. september

 Fidži parlament lükkas häältega 27:23 tagasi eelnõu peatada kaheks aastaks peaminister Josaia Voreqe Bainimarama volitused.
 Kongo Demokraatliku Vabariigi parlament kiitis ühehäälselt heaks peaministrikandidaadi Sylvestre Ilunga Ilukamba valitsusprogrammi. Järgmisel päeval astus Ilukamba peaministrina ametisse.
 Prantsusmaa suuruselt teine lennufirma, majandusraskustesse sattunud Aigle Azur lõpetas lendude teenindamise.Cash-strapped French airline Aigle Azur to cancel all flights France24, 05.09.2019.
 Rootsis astus tagasi välisminister Margot Wallström.
 Eestis tühistas Põhja-Eesti Ühistranspordikeskus bussifirmaga ATKO Transport sõlmitud lepingud Saue valla siseliinide teenindamiseks, sest firma ei suutnud lepinguga võetud kohustusi täita ja liine teenindada. Lepingud ATKO Transpordiga olid jõustunud alles 1. septembril.Pressiteade: Saue valla teenindamine Põhja-Eesti Ühistranspordikeskus, 06.09.2019.

7. september

 Itaalias kuulutati välja Venezia filmifestivali auhinnad. Peaauhinna Kuldlõvi võitis Todd Phillipsi film "Jokker", žürii eriauhinna pälvis Roman Polanski film "An Officer and a Spy".'Joker' takes top honours, Polanski wins Grand Jury prize at Venice Film Festival France24, 08.09.2019. 
 Mauritaania parlament kiitis häältega 128:17 heaks peaminister Ismail Ould Bedda Ould Cheikh Sidiya valitsusprogrammi.
 Paavst Franciscus jätkas oma Aafrika-visiiti, suundudes Mosambiigist Madagaskarile. Järgmisel päeval pidas ta Madagaskari pealinnas Antananarivo jalgpallistaadionil vabaõhumissa, millel osales hinnanguliselt üks miljon inimest.An estimated one million faithful turn out for Pope Francis mass in Madagascar France24, 08.09.2019.
 Suurbritannias astus protestiks peaminister Boris Johnsoni tegevuse vastu Brexiti ettevalmistamisel ametist tagasi töö-, pensioni- ja naisküsimuste eest vastutav minister Amber Rudd.Top UK minister Rudd quits in new Brexit blow to PM Johnson France24, 08.09.2019.
 Tuneesias toimus presidendivalimiste esimene teledebatt. Kokku on kavas korraldada kolm televäitlust. Debati kandsid üle 11 telekanalit ja 20 raadiojaama.Tunisia airs first 'great debate' ahead of presidential poll Framce24, 08.09.2019.
 Ukraina ja Venemaa vahel viidi lõpule vangide vahetamise protsess. Kokku vahetati 70 vangi, mõlemalt poolt 35 inimest.Venemaa ja Ukraina astusid sammu rahu suunas Postimees, 09.09.2019. 

8. september

 Abhaasias toimus presidendivalimiste teine voor, mille võitis 56% saadud häältega senine president Raul Hadžimba. Valimisaktiivsus oli veidi üle 65%.
 Ameerika Ühendriikides teatas endine Lõuna-Carolina osariigi kuberner Mark Sanford, et kavatseb pürgida 2020. aasta presidendivalimistel Vabariikliku Partei presidendikandidaadiks. Tegemist on esimese vabariiklasega, kes on ametlikult teatanud kandideerimisest senise presidendi Donald Trumpi vastu.Trump sai vabariiklaste presidendivalimiste eelvalimistele rivaali ERR Uudised, 08.09.2019.
 Bosnia ja Hertsegoviina pealinnas Sarajevos toimus riigi ajaloo esimene geiparaad, millest võttis osa enam kui 2000 inimest. Paralleelselt toimus ka paraadivastane protestiaktsioon, millel osales umbes 150 inimest.На первый гей-парад в Сараево вышли более 2 тыс. человек xgay.ru, 09.09.2019.
 Gruusia parlament kinnitas 98 poolthäälega ametisse peaminister Giorgi Gahharia valitsuse, opositsioon boikoteeris hääletust. Kaitseministriks sai Irakli Garibašvili, siseministriks Vahtang Gomelauri; oma portfelli säilitasid eelmise valitsuse välisminister David Zalkaliani ja rahandusminister Ivane Matšavariani.
 Venemaal toimusid kohalike omavalitsuste valimised.

9. september

 Ameerika Ühendriikide president Donald Trump teatas, et lõpetas rahuläbirääkimised Afganistani äärmusliku islamiliikumisega Ţālebān. Presidendi avaldus tuli mõned päevad pärast seda, kui sai teatavaks, et ta oli kutsunud islamiliikumise esindajad läbirääkimisteks Camp Davidisse, kuigi mõned päevad enne Camp Davidis kavandatud kohtumist olid Ţālebāni võitlejad tapnud terrorirünnakus ühe Ameerika Ühendriikide sõduri.Trump says Afghanistan peace talks with Taliban are 'dead' FRance24, 09.09.2019.
 Hollandis Dordrechtis toimunud tulistamises hukkus kolm inimest ja üks inimene sai raskelt vigastada. Tule avas oma kodus politseinik, kes tulistas esmalt kolme pereliiget ja sooritas seejärel enesetapu.Hollandis Dordrechti linnas toimunud tulistamises hukkus kolm inimest ERR Uudised, 09.09.2019.
 Itaalia peaminister Giuseppe Conte uus valitsus võitis häältega 343:263 parlamendi alamkojas toimunud usaldushääletuse.
 Jaapanis teatas tagasiastumisest autotootja Nissan tegevjuht Hiroto Saikawa. Saikawa tagasiastumine on seotud firma endise juhi Carlos Ghosni vahistamisega ja Saikawa enda suhtes tekkinud kahtlustustega, et ta on ebaeetilist skeemi kasutades suurendanud iseendale makstavaid hüvitisi.Nissan CEO resigns in latest blow to crisis-hit carmaker France24, 09.09.2019.
 Prantsusmaa rahvuslik lennufirma Air France avalikustas, et on valmis ostma Prantsusmaa suuruselt teise lennufirma, äsja pankrotistunud Aigle Azuri.Air France confirms bid for cash-strapped carrier Aigle Azur France24, 09.09.2019. 
 Suurbritannias algas lennufirma British Airways pilootide streik, mille tõttu oli lennuettevõte sunnitud tühistama peaaegu kõik oma lennud.British Airways tühistas streigi tõttu peaaegu kõik lennud ERR Uudised, 09.09.2019.
 Suurbritannia parlamendi alamkoja esimees John Bercow teatas oma tagasiastumisest. Bercow lubas tagasi astuda kas käesoleva parlamendi koosseisu volituste lõppemisega, kui kuulutatakse välja ennetähtaegsed valimised, või 31. oktoobril, mil Suurbritannia peaks Euroopa Liidust lahkuma (Brexit).Briti parlamendis ees kaks olulist hääletust, alamkoja spiiker astus tagasi ERR Uudised, 09.09.2019.
 Tuvalus toimusid parlamendivalimised. Kõik parlamenti valitud 16 liiget olid parteitud.
 Eestis alustas sügisistungjärku XIV Riigikogu.Fotod: riigikogu alustas sügisistungjärku ERR Uudised, 09.09.2019.
 Eesti valitsus otsustas mitte saata Kadri Simsonit Euroopa Komisjoni ajutiseks volinikuks. Kuna Euroopa Komisjoni praeguse koosseisu volitused lõpevad juba novembris, leidis valitsus, et selle ajani võib Eesti volinikukoht jääda täitmata ja novembrist asub Kadri Simson Euroopa Komisjoni uues koosseisus juba alalisele voliniku ametikohale.Valitsus loobus Simsoni Brüsselisse vahevolinikuks saatmisest ERR Uudised, 09.09.2019. 
 Eestis sai suurima päevalehe Postimees uudistetoimetuse juhatajaks Urmas Jaagant ja ajalehe meelelahutusliku nädalalõpulisa Arter peatoimetajaks Raul Ranne.Postimehe uudistetoimetus ja Arter said uued juhid ERR Uudised, 09.09.2019.
 Põhja-Eesti Ühistranspordikeskus otsustas ulatuslike rikkumiste tõttu lõpetada ettevõttega ATKO Liinid sõlmitud lepingu Harjumaa läänesuuna bussiliinide teenindamiseks.Põhja-Eesti ühistranspordikeskus lõpetab ATKO-ga lääne suunal lepingu Delfi, 09.09.2019.
 Tallinnas A. Le Coq Arenal toimus Euroopa meistrivõistluste valiksarja raames Eesti jalgpallikoondise ja Hollandi jalgpallikoondise kohtumine, mille võitis Hollandi koondis tulemusega 4:0.Eesti sai Hollandilt neljaväravalise kaotuse ERR Sport, 09.09.2019.
 Tallinna abilinnapea, seni parteitu Betina Beškina astus Keskerakonda.Tallinna abilinnapea Beškina astus Keskerakonda ERR Uudised, 10.09.2019.

10. september

 Ameerika Ühendriikide president Donald Trump vabastas ametist oma riikliku julgeoleku nõuniku John R. Boltoni.Trump Ousts John Bolton as National Security Adviser New York Times, 10.09.2019.
 Euroopa Komisjoni uus president Ursula von der Leyen avalikustas oma komisjoni koosseisu: komisjonis on kokku 13 naissoost ja 14 meessoost volinikku, senise kuue asepresidendi asemel on komisjonil kaheksa asepresidenti, kellest kolm – Frans Timmermans, Valdis Dombrovskis ja Margrethe Vestager – on juhtivad asepresidendid. Eesti voliniku Kadri Simsoni vastutusvaldkonnaks määrati energeetika. Von der Leyeni komisjon peaks ametisse astuma 1. novembril.Von der Leyeni juhitavas Euroopa Komisjonis on kaheksa asepresidenti ERR Uudised, 10.09.2019.
 Iisraeli peaminister Binyamin Netanyahu lubas erakorraliste parlamendivalimiste eel, et tagasivalimise korral annekteerib ta palestiinlaste kontrolli all oleva Jordani Läänekalda koosseisu kuuluva Jordani jõe oru ja Surnumere põhjakalda, kus asuvad mitmed ebaseaduslikult rajatud juutide asundused.Israel's Netanyahu vows to annex Jordan Valley if re-elected France24, 10.09.2019.
 Itaalia parlamendi ülemkoda avaldas häältega 169:133 usaldust peaminister Giuseppe Conte uuele valitsusele. Päev varem oli seda teinud ka parlamendi alamkoda, seega sai valitsus kogu parlamendi mandaadi töö alustamiseks.
 Kanadas Manitobas toimusid kohaliku parlamendi valimised, mille võitis 47,1% häältega Progressiivne Konservatiivne Partei (36 kohta 57-liikmelises parlamendis). Valimisaktiivsus oli 55,4%.
 Rootsi välisministri kandidaadiks esitati ametist tagasi astunud Margot Wallströmi asemel Ann Linde.
 Suurbritannia parlamendi alamkojas öösel toimunud hääletusel lükkas parlament tagasi peaminister Boris Johnsoni ettepaneku ennetähtaegsete valimiste korraldamiseks. Ettepanekut korraldada valimised 15. oktoobril toetas vaid 293 liiget, vaja oleks olnud vähemalt 433 liikme toetust.Briti alamkoda hääletas ennetähtaegsete valimiste vastu ERR Uudised, 10.09.2019.
 Tallinnas Haabersti linnaosas Väike-Õismäel leiti Õismäe tee 64 asuva kortermaja ühest korterist Kaitsepolitseiameti reidi käigus mitmeid lõhkekehi, mille tõttu evakueeriti üheksakorruselise maja ühe trepikoja kõik elanikud. Elanikud said loa koju tagasi pöörduda alles järgmise päeva hommikul.Õismäe kortermajast leiti lõhkeainega seotud esemeid ERR Uudised, 09.09.2019.

11. september

 Islandis Borgarnesis algas Põhja- ja Baltimaade välisministrite kahepäevane kokkusaamine, millel osales ka Eesti välisminister Urmas Reinsalu.Nädalainfo (9.-15.09.2019) Välisministeerium (vaadatud 12.09.2019)
 Jaapani peaminister Shinzō Abe tegi muudatusi oma valitsuse koosseisus. Uueks välisministriks sai Toshimitsu Motegi, kaitseministriks Tarō Kōno ja siseministriks Sanae Takaichi.
 Rumeenia peaminister Viorica Dăncilă nimetas siseministri kandidaadiks Dan Chirilă, kuid sarnaselt eelmiste siseministri kandidaatidega keeldus president Klaus Iohannis järgmisel päeval tema ametisse nimetamisest.
 Eesti suursaadik Saksamaal Alar Streimann andis Berliinis Saksamaa liidupresidendile Frank-Walter Steinmeierile üle oma volikirja.Eesti uus suursaadik Saksamaal Alar Streimann andis üle volikirja Välisministeerium, 12.09.2019.
 Eesti suursaadik Ukrainas Kaimo Kuusk andis Kiievis Ukraina presidendile Volodõmõr Zelenskõile üle oma volikirja.Eesti uus suursaadik Ukrainas Kaimo Kuusk andis üle volikirja president Volodõmõr Zelenskõile Välisministeerium, 12.09.2019.

12. september

 Ameerika Ühendriikide uue suursaadikuna Ühinenud Rahvaste Organisatsiooni juures alustas tööd Kelly Craft.
 Belgias nimetati Valloonia peaministriks Elio Di Rupo, kes järgmisel päeval ametisse astus. Pealinna Brüsseli piirkonna peaministriks nimetati Jean-Yves Jeholet.
 Iisraeli peaminister Binyamin Netanyahu tegi valimiseelse visiidi Venemaale ning kohtus Sotšis Venemaa presidendi Vladimir Putini ja kaitseminister Sergei Šoiguga. Kohtumise eesmärk oli arutada kaitsekoostööd Süürias, aga samuti kindlustada Netanyahu toetust Venemaalt pärit Iisraeli elanike seas.Israel Wants Free Hand Against Iran, Netanyahu Says In Russia Radio Free Europe/Radio Liberty, 12.09.2019.
 Tonga peaminister Samiuela ‘Akilisi Pohiva suri. Tema kohuseid asus täitma Semisi Sika.
 Venemaa peaminister Dmitri Medvedev kehtestas 53 riigi, sealhulgas Eesti kodanikele alates 1. oktoobrist võimaluse külastada lihtsustatud korras Peterburi linna ja Leningradi oblastit. Lihtsustatud viisarežiim võimaldab viibida nimetatud piirkondades tasuta väljastatava elektroonilise viisa alusel kuni 8 päeva.Eesti kodanikud saavad õiguse lihtsustatud korras Peterburis käia ERR Uudised, 12.09.2019.
 Eesti president Kersti Kaljulaid alustas kahepäevast töövisiiti Ukrainas, kus ta kohtus Ukraina presidendi Volodõmõr Zelenskõi, peaministri Oleksi Gontšaruki ja Ülemraada esimehe Dmõtro Razumkoviga. Visiidi teisel päeval esineb president Jalta Euroopa strateegiafoorumil.President Kaljulaid on töövisiidil Ukrainas Vabariigi Presidendi Kantselei, 12.09.2019.
 Eesti suursaadik Taanis Märt Volmer avas Vordingborgi linnas Eesti aukonsulaadi, kus aukonsuli ülesandeid asus täitma Filip Dalthur Rasmussen.

13. september

 Prantsusmaa pealinnas Pariisis toimus ulatuslik ühistransporditöötajate streik, millega protesteeriti pensionireformi vastu. Suletud oli enamik metroo- ja linnalähirongiliine, bussi- ja trammiliiklus toimis hõrendatult.Massive public transit strike over pension reforms paralyses Paris Framce24, 12.-13.09.2019.
 Türgi endine peaminister Ahmet Davutoğlu teatas, et lahkub valitsevast Õigluse ja Arengu Parteist ning asutab uue erakonna.Türgi ekspeaminister lahkub presidendi parteist ja loob uue erakonna ERR Uudised, 13.09.2019. 
 Eestis teatas ametist lahkumisest Postimees Grupi juhatuse esimees Andres Kull.Andres Kull lahkub Postimees Grupi juhatuse esimehe kohalt ERR Uudised, 13.09.2019.

14. september

 Fääri saartel lepiti kokku uue valitsuse moodustamises, milleks juhiks saab Bárdur á Steig Nielsen.
 Saudi Araabias toimus varahommikul droonirünnak riikliku naftatööstusettevõtte Saudi Aramco suurimale naftatöötlemiskompleksile ja selle juures asuvale naftaleiukohale. Rünnaku tagajärjel puhkesid objektidel tulekahjud, inimohvritest teateid ei laekunud. Rünnaku alla sattunud objekt annab umbes 5% maailma nafta kogutoodangust.Drone attacks cause fires at major Saudi Aramco oil facility, oilfield Framce24, 14.09.2019.
 Zimbabwes toimusid riigi endise presidendi Robert Mugabe riiklikud matused.Zimbabwe mattis oma kauaaegse liidri Robert Mugabe ERR Uudised, 14.09.2019.

15. september

 Ameerika Ühendriikides New Yorgis esitas laialt kasutatava tugeva valuvaigisti OxyContin tootja Purdue Pharma kohtule pankrotikaitse taotluse.OxyContin maker Purdue Pharma files for bankruptcy The Guardian, 16.09.2019. 
 Hiinas toimunud 2019. aasta korvpalli maailmameistrivõistluste finaalis võitis Hispaania tulemusega 95:75 Argentinat.FIBA World Cup 2019 | Spain win gold medal in crushing win over Argentina News.com.au, 15.09.2019.
 Hongkongis jätkusid valitsusvastased meeleavaldused. Vaatamata võimude kehtestatud keelule marssisid meeleavaldajad Causeway Bay linnaosast kesklinna, kus meeleavaldused muutusid vägivaldseks: osa meeleavaldajaid heitis süütepudeleid, politsei kasutas meeleavalduste laialiajamiseks pisargaasi ja veekahureid.Hong Kong police fire tear gas, water cannon after protesters hurl petrol bombs CNN, 15.09.2019.
 Indias Godavari jõel läks ümber turiste vedanud laev 61 inimesega pardal. Kindlalt hukkus 12 inimest, veel 35 inimest jäi õnnetuses kadunuks.India boat accident: 12 dead and dozens missing after vessel capsizes on swollen river The Independent, 16.09.2019.
 Tuneesias toimus presidendivalimiste esimene voor. Teise vooru pääsesid edasi sõltumatu kandidaat Kaïs Saïed (18,4% häältest) ja Nabil Karoui erakonnast Tuneesia Süda (15,6% häältest). Valimisaktiivsus oli 45%.

16. september

 Luksemburgi pealinnas Luxembourgis koos Luksemburgi peaministri Xavier Betteliga pressikonverentsil osalema pidanud Suurbritannia peaminister Boris Johnson loobus suure hulga Brexiti-vastaste meeleavaldajate kohalolu tõttu pressikonverentsil osalemisest. Bettel viis pressikonverentsi läbi üksi, kritiseerides teravalt Johnsoni suhtumist Brexitisse ja Euroopa Liitu ning süüdistades teda poliitilise kriisi põhjustamises.Brexit: Boris Johnson accused of creating 'nightmare' of uncertainty for Europeans – as it happened The Guardian, 16.09.2019.
 Saalomoni Saarte valitsus otsustas lõpetada Hiina Vabariigi tunnustamise ja seada sisse diplomaatilised suhted Hiina Rahvavabariigiga.Taiwan says China meddling with elections after Solomon Islands cuts ties Reuters, 16.09.2019.
 Suurbritannias teatas Liberaaldemokraatide esimees Jo Swinson, et valimisvõidu ja peaministriks saamise korral lõpetab tema valitsus Suurbritannia Euroopa Liidust lahkumise (Brexit) protsessi ilma uut rahvahääletust korraldamata. Samuti teatas Swinson, et kui üldvalimiste tulemusel ei saavuta ükski partei valitsuse moodustamiseks vajalikku enamust, ei lähe Liberaaldemokraadid koalitsiooni ei Konservatiivse Partei ega Leiboristliku Parteiga.Lib Dems 'would not prop up Johnson or Corbyn government' BBC News, 16.09.2019.
 Eesti suursaadik Egiptuses Miko Haljas andis Kairos president ‘Abd al-Fattāḩ Khalīl as-Sīsī üle oma volikirja.Eelinfo (38. nädal) Vabariigi Valitsus (vaadatud 17.09.2019).

17. september

 Afganistanis toimus kaks suurt enesetapurünnakut, milles hukkus kokku 48 inimest. Neist esimene toimus Chārīkāris president Ashraf Ghanī valimiskampaania ürituse ajal. Teine rünnak toimus pealinna Kabuli kesklinnas Ameerika Ühendriikide saatkonna juures.Afghanistan war: Taliban bombs election rally and Kabul square BBC News, 17.09.2019.
 Ameerika Ühendriigid ja Valgevene teatasid, et taastavad diplomaatilised suhted suursaadiku tasemel. Ameerika Ühendriigid kutsusid oma suursaadiku Minskis tagasi 2008. aastal seoses Valgevenele kehtestatud sanktsioonidega, Valgevene vastas oma suursaadiku tagasikutsumisega samal aastal.USA, Valgevene taastavad diplomaatilised esindused suursaadiku tasemel ERR Uudised, 17.09.2019.
 Euroopa Parlament toetas 394 poolthäälega Christine Lagarde'i nimetamist Euroopa Keskpanga presidendiks. Vastu hääletas 206 liiget, 49 liiget jäi erapooletuks.Europarlament toetas Lagarde'i nimetamist Euroopa Keskpanga juhiks ERR Uudised, 17.09.2019.
 Hispaania peaminister Pedro Sánchez teatas, et ebaõnnestus uue valitsuskoalitsiooni moodustamisel ja kuulutas seetõttu 10. novembriks välja erakorralised parlamendivalimised.Spain to hold fourth election in four years BBC News, 17.09.2019.
 Iisraelis toimusid erakorralised parlamendivalimised. Valimistel kogusid peaaegu võrdse toetuse liberaalsete erakondade valimisliit Sinine ja Valge (25,9% häältest, 33 kohta 120-liikmelises parlamendis) ja rahvuslik erakond Likud (25,1% häältest, 31 kohta). Valimisaktiivsus oli 69,7%.
 Libeeria pealinna Monrovia äärelinna islamikoolis toimunud põlengus hukkus vähemalt 27 last.Libeerias hukkus koolipõlengus vähemalt 27 last ERR Uudised, 18.09.2019. 
 Slovakkia peaminister Peter Pellegrini võitis parlamendis toimunud usaldushääletuse. Valitsuse umbusaldamist toetas 62, selle vastu oli 66 parlamendiliiget.
 Soome automüüja Veho ja Eesti automüüja Silberauto teatasid kokkuleppe allkirjastamisest, mille kohaselt ostab Veho Silberauto Eesti ja Leedu ettevõtted, säilitades Silberauto kaubamärgi. Tehingu hinda pooled ei avalikustanud.Veho ostab Silberauto ERR Uudised, 17.09.2019.
 Eesti president Kersti Kaljulaid võttis Võrus vastu Saksamaa suursaadiku Christiane Hohmanni, Austria suursaadiku Julius Lauritschi ja Prantsusmaa suursaadiku Eric Lamouroux' volikirjad.Eesti riigipeale andsid volikirjad Saksamaa, Austria ja Prantsusmaa suursaadikud Vabariigi Presidendi Kantselei, 17.09.2019.

18. september

 Ameerika Ühendriikide president Donald Trump teatas, et nimetab uueks riikliku julgeoleku nõunikuks oma senise eriesindaja pantvangide küsimustes Robert O'Brieni.Trump nimetab USA uueks julgeolekunõunikuks Robert O'Brieni ERR Uudised, 18.09.2019.
 Ameerika Ühendriikide asepresident Mike Pence tühistas oma kohtumise Saalomoni Saarte peaministri Manasseh Sogavarega, kuna Saalomoni Saarte valitsus oli otsustanud paar päeva varem katkestada diplomaatilised suhted Taiwaniga ja astuda diplomaatilistesse suhetesse Hiinaga.US VP Pence calls off meeting with Solomons' leader RNZ, 19.09.2019.
 Euroopa Parlament võttis vastu otsuse, millega kiideti heaks Suurbritannia Euroopa Liidust lahkumise (Brexiti) edasilükkamine, kui Suurbritannia peaks seda taotlema. Otsuse poolt hääletas 544 liiget, vastu oli 126 ja erapooletuks jäi 38 liiget.Europarlament toetab Brexiti edasilükkamist ERR Uudised, 18.09.2019.
 India valitsus otsustas keelata e-sigarettide tootmise, impordi ja müügi.India valitsus keelab e-sigarettide impordi, tootmise ja müügi ERR Uudised, 18.09.2019.

19. september

 Tuvalu parlament valis 10 poolthäälega uueks peaministriks Kausea Natano, kes samal päeval ka ametisse astus.
 Eestis teatas Sihtasutus Kultuurileht, et ajakirja Akadeemia peatoimetajaks valiti tagasi Toomas Kiho.Ajakirja Akadeemia peatoimetajana jätkab Toomas Kiho ERR Kultuur, 19.09.2019.

20. september

 2020. aasta Ameerika Ühendriikide presidendivalimised: Ameerika Ühendriikides teatas New Yorgi linnapea Bill de Blasio, et loobub pürgimast Demokraatliku Partei presidendikandidaadiks.Bill de Blasio: New York mayor pulls out of US presidential race BBC News, 20.09.2019.
 Egiptuse suuremates linnades, sealhulgas pealinnas Kairos vallandusid kogu nädalavahetuse kestnud meeleavaldused, millel nõuti autokraatse presidendi ‘Abd al-Fattāḩ Khalīl as-Sīsī tagasiastumist.Die Ägypter überwinden ihre Angst und demonstrieren gegen den Präsidenten Neue Zürcher Zeitung, 23.09.2019.
 Taiwani president Cai Yingwen jättis rahuldamata riigi välisministri Joseph Wu tagasiastumispalve.

22. september

 Ameerika Ühendriikides Los Angeleses tehti teatavaks ja anti üle 2019. aasta Primetime Emmy auhinnad. Parima draamasarja auhinna ja veel 11 muud auhinda kogus HBO toodetud sari "Troonide mäng". Parima lühisarja auhinna sai "Tšernobõl"."Troonide mäng" kordas Emmy-rekordit ERR Menu, 23.09.2019.
 Ameerika Ühendriikides Texase osariigis Houstonis toimunud Community Summitil kohtusid Ameerika Ühendriikide president Donald Trump ja India peaminister Narendra Modi. Kohtumise järel toimunud pressikonverentsil teatasid nad jätkuvast tihedast koostööst äärmuslikest islamistidest lähtuva terroriohuga võitlemisel.India's PM Modi, Trump vow to fight terrorism at mass rally for Indian-Americans France24, 23.09.2019.
 Burundi katoliku kogudustes loeti jumalateenistustel ette kohaliku piiskoppide konverentsi pöördumine, milles mõisteti teravalt hukka presidendivalimiste kampaania raames vallandanud poliitiline vägivald ja tagakiusamised. Kolmandaks ametiajaks kandideeriva presidendi Pierre Nkurunziza pressiesindaja süüdistas seepeale piiskoppe vihkamise levitamises ja leidis, et paljud neist tuleks ametist vabastada.Burundi govt accuses Catholic bishops of spreading 'hatred' France24, 22.09.2019.
 Iisraelis teatas valimiste järel kaalukeeleks kujunenud rahvusliku erakonna Yisra'el Betenu esimees Avigdor Lieberman, et ei toeta peaministrikandidaadina ei senist peaministrit Binyamin Netanyahut ega ka poliitilise opositsiooni juhti Benny Gantzi.Israel's potential kingmaker says not backing Netanyahu or Gantz France24, 22.09.2019. Samal ajal teatas Knessetisse valitud araablaste parteide ühendnimekiri, et toetab peaministrikandidaadina Benny Gantzi. Kuna üks araablaste erakond Balad Gantzi toetamisega ei liitunud, on parlamendis siiski rohkem toetajaid Netanyahul kui Gantzil.Joint List endorses Gantz without Balad... The Jerusalem Post, 22.09.2019.
 Portugalis Madeiral toimusid parlamendivalimised, mille võitis 40,3% häältega Sotsiaaldemokraatlik Partei (21 kohta 47-liikmelises parlamendis). Valimisaktiivsus oli 55,5%.
 Slovakkia pealinnas Bratislavas toimus ligi 50 000 osavõtjaga meeleavaldus, millel nõuti aborti reguleerivate seaduste karmistamist.Slovakkias osalesid tuhanded inimesed abordivastasel meeleavaldusel ERR Uudised, 22.09.2019.
 Eestis Pärnus Hospidali tänaval toimunud suurpõlengus sai kannatada neli kõrvuti asunud hoonet, sealhulgas ka hotelli St. Peterburg konverentsikeskus. Põlengu tõttu tuli hotellist evakueerida seal elanud inimesed. Tõenäoliselt sai põleng alguse süütamisest, politsei pidas kinni selles kahtlustatava 36-aastase mehe.Pärnus põles neli hoonet, kahjustada sai ka hotelli konverentsikeskus ERR Uudised, 22.09.2019.

23. september

 Suurbritannia enam kui 170 aasta vanune reisifirma Thomas Cook Group kuulutas välja pankroti.Briti reisifirma Thomas Cook kuulutas välja pankroti ERR Uudised, 23.09.2019.
 Eesti president Kersti Kaljulaid alustas viiepäevast töövisiiti Ameerika Ühendriikides, et osaleda New Yorgis toimuval ÜRO Peaassambleel.President Kaljulaid sõitis ÜRO peaassambleele New Yorki ERR Uudised, 23.09.2019.
 Eestis Tallinnas jäi teadmata kadunuks Danske Banki Eesti filiaali endine juht Aivar Rehe. Kuna oli alust kahtlustada, et Rehe võib sooritada enesetapu, algatati tema leidmiseks ulatuslik politseioperatsioon. Rehe surnukeha leiti kaks päeva hiljem tema koduaiast, mida politsei ei olnud lähedaste ütlustele tuginedes kontrollinud. Ekspertiisi hinnangul oli Rehe ennast tapnud samal päeval kui ta kadunuks jäi.Leiti Aivar Rehe surnukeha ERR Uudised, 25.09.2019.Koduhoovist leitud Rehe suri juba esmaspäeval ERR Uudised, 26.09.2019.

24. september

 Ameerika Ühendriikide Esindajatekoja demokraatide fraktsioon teatas, et nad liiguvad edasi ametliku uurimismenetluse alustamisega president Donald Trumpi ametist tagandamiseks. Demokraatide otsus järgnes eelmistel päevadel avalikuks tulnud informatsioonile, mille kohaselt püüdis Trump survestada Ukraina presidenti Volodõmõr Zelenskõid uurima oma poliitilise rivaali, Ameerika Ühendriikide endise asepresidendi Joe Bideni ja tema poja Hunter Bideni tegevust Ukraina suunal.USA demokraadid liiguvad edasi uurimismenetlusega Trumpi tagandamiseks ERR Uudised, 25.09.2019.
 Hispaania ülemkohus andis valitsusele loa kaevata välja kauaaegse diktaatori Francisco Franco säilmed, et eemaldada need tema auks püstitatud riiklikust mausoleumist ja matta ümber Madridi riiklikule surnuaiale oma abikaasa kõrvale.Franco's remains can be exhumed, Spain's Supreme Court says France24, 24.09.2019.
 Prantsusmaal toimus riikliku raudteefirma SNCF töötajate streik. Sellega protesteeriti president Emmanuel Macroni pensionireformi vastu, mis kaotab raudteetöötajate eriõiguse tavapärasest varasemale pensionile minekule.France's train workers go on strike, railing against Macron's pension reforms France24, 24.09.2019.
 Suurbritannia ülemkohus otsustas ühehäälselt, et peaminister Boris Johnsoni otsus parlamendi töö ajutiseks peatamiseks ei olnud seaduspärane, ja kuulutas selle kehtetuks. Vastavalt kohtuotsusele andis parlamendi alamkoja spiiker John Bercow liikmetele korralduse 25. septembril tööle tagasi pöörduda.UK Supreme Court rules Boris Johnson's suspension of parliament was 'unlawful' France24, 24.09.2019.

25. september

 Alžeerias Blidas mõistis sõjaväekohus riigi endise presidendi Abdelaziz Bouteflika venna Said Bouteflika 15 aastaks vangi. Bouteflika, kelle käes oli suur osa tegelikust võimust pärast presidendi insulti 2013. aastal, mõisteti süüdi sõjaväe autoriteedi õõnestamises ja vandenõus riigikorra vastu.Algerian court sentences former president Bouteflika's brother to 15 years France24, 25.09.2019.
 Iisraeli president Reuven Rivlin tegi uue valitsuse moodustamise ülesandeks senisele peaministrile Binyamin Netanyahule.Iisraeli president tegi Netanyahule ülesandeks moodustada uus valitsus ERR Uudised, 25.09.2019.
 Liibanonis jäeti riigi kõrgete islamivaimulike ägeda vastuseisu tõttu ära pealinnas Beirutis toimuma pidanud Gay Pride'i festivali avakontsert. Esialgu tühistasid korraldajad ka kõik edasised üritused.Clerics force cancellation of Beirut gay pride opening France24, 26.09.2019.
 Rahvusvahelisse kosmosejaama jõudis uus meeskond, mille liikmete seas oli ka esimene jaama meeskonda kuuluv araablasest kosmonaut, Hazzaa al-Mansoori Araabia Ühendemiraatidest.UAE astronaut makes history as first Arab aboard ISS France24, 25.09.2019.
 Rahvusvahelise Valuutafondi tegevjuhiks nimetati Kristalina Georgieva. Tema ametiaeg algab 1. oktoobril.
 Eestis teatas ametist lahkumisest teatrikeskuse Vaba Lava juht Steven-Hristo Evestus. Alles aprillis 2019 tööd alustanud Evestus põhjendas oma lahkumist keskuse majandus- ja kommunikatsiooniprobleemidega.Vaba Lava juht Steven-Hristo Evestus lahkub ametist ERR Kultuur, 25.09.2019.
 Tallinna linnapea Mihhail Kõlvarti meedianõunik Priit Simson teatas oma peatsest ametist lahkumisest.Priit Simson lahkub Tallinna linna palgalt ERR Uudised, 25.09.2019.
 Tallinna Lennujaam kinnitas, et Suurbritannia odavlennufirma EasyJet ei ava enam 2020. aastal suvehooajaks lennuliine Tallinnast Berliini ja Milanosse. Viimased lennud nendel marsruutidel toimuvad oktoobris 2019.EasyJet lõpetab lennud Tallinnast Berliini ja Milanosse ERR Uudised, 25.09.2019.
 Harjumaal nurjusid Põhja-Eesti Ühistranspordikeskuse ja bussiettevõtte ATKO Liinid läbirääkimised läänesuuna reisijateveo lepingu ennetähtaegseks lõpetamiseks kokkuleppel, mistõttu otsustas ühistranspordikeskus lõpetada lepingu ulatuslike rikkumiste tõttu ühepoolselt ja kuulutada välja riigihanke uue vedaja leidmiseks.Läänesuuna avaliku teenindamise lepingu lõpetamine ATKO Liinid OÜ-ga Põhja-Eesti Ühistranspordikeskus, 25.09.2019.
 Rakvere linnavolikogu avaldas 11 poolthäälega umbusaldust linnapea Marko Tormile.Järelvaadatav: Marko Torm ei jätka Rakvere linnapeana Virumaa Teataja, 25.09.2019.

26. september

 Ameerika Ühendriikide Senat kinnitas häältega 53:44 Eugene Scalia uueks tööministriks.
 Austraalia Uus-Lõuna-Walesi osariigi parlament seadustas abordi. Seni võis osariigi seaduste kohaselt karistada abordi tegemise eest kuni kümneaastase vangistusega.Abortion decriminalised in New South Wales after fractious debate France24, 26.09.2019.
 Prantsusmaal Rouenis süttis varahommikul Lubrizoli keemiatehas. Inimesed põlengus kannatada ei saanud, kuid võimaliku õhusaaste tõttu suleti ümbruskonna 11 linna koolid ja soovitati inimestele jääda siseruumidesse. Saasteohtu sattus ka linna läbiv Seine'i jõgi.Large fire breaks out at chemical factory in northern France France24, 26.09.2019.
 Suurbritannia meretaguse ala Saint Helena koosseisu kuuluvas Ascensionis toimusid parlamendivalimised. Kõik viis valitud parlamendiliiget olid parteitud. Valimisaktiivsus oli väga väike, 29%.
 Tšehhi parlament arutas algatust kaevata president Miloš Zeman põhiseaduse väidetava rikkumise eest konstitutsioonikohtusse. Algatus ei leidnud piisavalt toetust, selle poolt hääletas 58 parlamendiliiget, vajalik oleks olnud vähemalt 120 parlamendiliikme toetus.
 Eesti Rahvusringhääling teatas, et alates 4. novembrist asub Vikerraadio peatoimetajana tööle Janek Luts. Senine peatoimetaja Ingrid Peek lahkub ametist omal soovil, kuna tahab keskenduda loomingulisele tööle.Vikerraadio peatoimetaja Ingrid Peek annab teatepulga üle Janek Lutsule ERR Uudised, 26.09.2019.
 Tallinna linnapea Mihhail Kõlvart teatas, et on teinud Tallinna Televisiooni nõukogule ettepaneku lõpetada telekanali tegevus ja organiseerida see alates 1. oktoobrist ümber produktsioonifirmaks.Kõlvart paneb Tallinna TV kinni ERR Uudised, 26.09.2019.

27. september

 Ameerika Ühendriikide Esindajatekoja demokraatide fraktsioon esitas välisminister Mike Pompeole ametliku nõude juurdepääsu saamiseks dokumentidele, mis puudutavad president Donald Trumpi administratsiooni kontakte Ukraina võimudega. Tegemist on ühe sammuga demokraatide algatatud protsessis, mis peaks päädima presidendi umbusaldamise menetlusega.House Democrats subpoena Pompeo for Ukraine documents Reuters, 27.09.2019.
 Tonga parlament valis uueks peaministriks Pohiva Tuʻiʻonetoa.
 Tuneesia keskvalimiskomisjon määras presidendivalimiste teise vooru toimumise kuupäevaks 13. oktoobri.Exclusive: Tunisia presidential run-off vote set for October 13 France24, 27.09.2019.

28. september

 Afganistanis toimusid presidendivalimised.
 Argentina president Mauricio Macri alustas pealinnas Buenos Aireses toimunud marsiga oma ametlikku valimiskampaaniat, et kandideerida teiseks ametiajaks riigi presidendiks.Argentina's Macri launches election push with Buenos Aires march Reuters, 29.09.2019.
 Hiinas Yixingi linna lähistel kaldus buss sõidu ajal vastassuuna sõidurajale ja põrkas seal kokku veoautoga. Õnnetuses hukkus 36 inimest, veel 9 inimest sai raskelt vigastada.Bus veers into opposite lane in China, 36 killed Reuters, 29.09.2019.
 Poolas Lublinis toimus geiparaad ning sellele vastukaaluks korraldatud konservatiivide ja äärmusparempoolsete meeleavaldus. Viimane muutus vägivaldseks ja viis kokkupõrgeteni politseiga, vahistati vähemalt 30 meeleavaldajat.Polish police protect LGBT marchers as tensions rise before election Reuters, 28.09.2019.
 Prantsusmaal toimusid taas nn kollaste vestide liikumise korraldatud meeleavaldused. Riigi lõunaosas Toulouse'i linnas, kus meeleavaldustel osales umbes tuhat inimest, puhkesid kokkupõrked meeleavaldajate ja politsei vahel. Politsei kasutas meeleavaldajate laialiajamiseks veekahureid ja pisargaasi, vähemalt üks inimene peeti ka kinni.French police break up Yellow Vest protest with tear gas France24, 28.09.2019.

29. september

 Austrias toimusid erakorralised parlamendivalimised. Valimised võitis Austria Rahvapartei, mis sai 37,5% häältest ja 71 kohta 183-liikmelises parlamendis. Parlamenti pääsesid veel Austria Sotsiaaldemokraatlik Partei (41 kohta), Austria Vabaduspartei (30 kohta), Rohelised – Roheline Alternatiiv (26 kohta) ja NEOS – Uus Austria ja Liberaalne Foorum (15 kohta). Valimisaktiivsus oli 75,1%.
 Šveitsi oksjonimaja Bonhams müüs avalikul oksjonil Ekvatoriaal-Guinea presidendi Teodoro Obiang Nguema Mbasogo pojalt Teodoro Nguema Obiang Mangue rahapesujuurdluse tulemusena konfiskeeritud 25 luksusautot. Oksjoni tulemusel teenitud raha suunatakse Ekvatoriaal-Guinea elanike toetamiseks mõeldud heategevusprojektidesse.Supercars seized from E. Guinea leader's son auctioned off in Switzerland France24, 29.09.2019.

30. september

 Ameerika Ühendriikides astus ametisse tööminister Eugene Scalia.
 Ameerika Ühendriikide Esindajatekoja demokraatide fraktsioon esitas president Donald Trumpi juristile Rudy Giulianile ametliku nõude juurdepääsu saamiseks dokumentidele, mis puudutavad president Donald Trumpi administratsiooni kontakte Ukraina võimudega. Tegemist oli järjekordse sammuga demokraatide algatatud protsessis, mis peaks päädima presidendi umbusaldamise menetlusega.US Democrats subpoena Trump lawyer Giuliani in impeachment probe France24, 30.09.2019.
 Ameerika Ühendriikide president Donald Trump nimetas uueks suursaadikuks Eestis William Ellison Graysoni. Ameerika Ühendriikide eelmine suursaadik James D. Melville lahkus ametist juba juulis 2018.Donald Trump nimetas uue USA suursaadiku Eestis ERR Uudised, 1.10.2019.
 Euroopa Parlamendi õiguskomisjon tunnistas Ungari kandidaadi László Trócsányi ja Rumeenia kandidaadi Rovana Plumbi Euroopa Komisjoni voliniku ametikohale sobimatuks. Parlamendikomisjoni hinnangul seaks mõlema kandidaadi ametisse nimetamine nad huvide konflikti.Europarlamendi komisjon lükkas Ungari ja Rumeenia volinikukandidaadid tagasi ERR Uudised, 30.09.2019.
 Peruu president Martín Vizcarra saatis parlamendi laiali ja kuulutas välja ennetähtaegsed parlamendivalimised.Peru's president closes Congress and calls for elections France24, 1.10.2019. Ühtlasi nimetas ta samal päeval uueks peaministriks Vicente Zeballose, kes kohe ka ametisse astus. Parlamendi opositsioon keeldus presidendi korraldustele allumast ja nimetas tema samme põhiseadusevastaseks. 86 poolthäälega otsustasid nad presidendi volitused 12 kuuks peatada ja vannutasid riigipea kohusetäitjana ametisse Mercedes Aráozi. Tekkinud põhiseaduslikus kriisis asus sõjavägi toetama president Vizcarrat.
 Prantsusmaa odavlennufirma XL Airways peatas majandusraskuste tõttu lendude teenindamise.French low-cost airline XL suspends flights, faces likely bankruptcy France24, 30.09.2019.
 Sloveenia rahvuslik lennufirma Adria Airways esitas kohtule taotluse pankroti väljakuulutamiseks.Sloveenia lennufirma Adria Airways läks pankrotti ERR Uudised, 30.09.2019.
 Swedbank Eesti nõukogu nimetas panga juhatuse esimeheks Olavi Lepa, kes seni töötas samas ametis kohusetäitjana.Swedbank Eesti juhiks sai Olavi Lepp ERR Uudised, 30.09.2019.

Viited

 9